Viborger Samler, 1845-08-30
Nyeste Postefterretninger. Sydamerica. De nyeste til England ankomne Efterretninger fra Brasilien (d. 21de og 27de Juni) melde at det andet Kammer (de Deputeredes K.) har forkastet Andragendet om Forhøielse af Jndførselstolden paa brittiske Bomuldsfabrikater, og det af den Grund, fordi ikke alene England men ogsaa andre europæiske Stater, navnlig Frankerig, beskatte Brasiliens Producter med Prohibitiv- og overvættes høie Skytstolde, og at man desaarsag, forat handle conseqvent, ogsaa maatte belægge disse Landes Producter med høiere Toldafgifter. Med den sidste brasilianske Post er tillige ankommen til den britiske Regjering Udkastet til en ny Venskabstractat (treaty of amity), imellem England og Brasilien; ifølge denne projecterede Alliance skal England i alle Henseender sættes i Brasilien lige med de meest begunstigede Nationer. - Den fra Montevideo bortflygtede Præsident Rivera opholdt sig endnu i Rio Janeiro, hvor han behandledes paa en meget forekommende Maade. De nyeste til England indløbne Efterretninger fra Plata strømmen gaae fra Buenos Ayres indtil den 26de, og fra Montevider indtil den 30te Mai. Efter et i Rio circulerende Rygte skal Frankerig og England have besluttet at tage Montevideo under deres fælleds Beskyttelse. Den nye franske Gesandt, Baron Deffandis, havde overrakt Præsident Rosas sit Creditiv. J Montevideo havde Baronen bilagt den imellem den derværende Regjering og den franske Consul opstaaede Uenighed, og Sidstnævnte havde derpaa atter overtaget sine Functioner. - J et Brev fra Montevideo af 29de Mai hedder det: "Denne Diplomat har af sin Regjering det Hverv, i Forening med den engelske Gesandt, øieblikkelig at gjøre Ende paa Krigen imellem Buenos Ayres og Montevideo. Det er derfor sandsynligt, at Rosas nu vil give efter og trække sine Tropper tilbage. Vægrer Præsidenten sig ved at efterkomme Gesandternes Forlangende, saa have deres Hoffers Escadrer erholdt Ordre til at bruge Magten, og da ville Sagerne i ethvert Tilfælde snart vorde afgjorte. Storbritannien og Jrland. London, den 22de Aug. Den sidste Parlementssessions Discussioner om Maynoothbillen og Universitetbillen have noksom hentydet derpaa, at en forbittret Kamp er forestaaende imellem Høikirkemændene i Jrland, disse nidkjære Forsvarere af den herskende Kirke i hiint Land, og det nu bestaaende britiske Ministerium, og de i den sidste Tid stedfundne Forsamlinger af Orangisterne - Kjernen i dette Parti bevise, at Intet vil vorde forsømt for at oppuste den under Asken ulmende Jld. Det synes at Regjeringen paa sin Side yttrer nogen Frygt for at indlade sig i denne Kamp med sine gamle Tilhængere, en Kamp, der endnu langt mere end dens Forholdsregler imod Agriculturisterne og de vestindiske Plantere maa tjene til at fjerne dem fra Regjeringspartiet, og give Ministrene til Priis for det liberale Oppositionsparti. Hidtil indskrænker Ministrenes Jndskriden sig til at afsætte Deputylieutenant og Freds dommer Watson, der har bivaanet en Orangist=Forsamling, derimod ere de mange Embedsmænd, der have deeltaget i Orangist-Processionen i Eniskillen og den derefter afholdte Forsamling, endnu ikke straffede d. c. endnu ikke afsatte, endskjøndt det isandhed ikke har manglet paa fanatiske Yttringer og crasse Resolutioner; ja man har endog været fræk nok til at beslutte Gjenoprettelsen af de ved en Parlementsact for ulovlige erklærede Orangist-Loger. Ministrenes Svaghed har desaarsag allerede baaret Frugter, og i en forgaars under Marquis af Downshires Præsidium afholdt Forsamling, der skal have bestaaet af 30 a 40,000 Personer, har efter flere heftige Taler besluttet en Adresse til Dronningen om Gjenindsættelsen af den imod Ret, Lov og Forfatning afsatte Watson. Fra nu af har Ministeriet ved Siden af Agitationen til Fordeel forRepeal endnu Agitationen til Fordeel for Orangismen at bekæmpe; de halve Concessioner - Maynoothbillen og Universitetsbillen - have kun forøget Gjæringen, og udentvivl vil den Overbeviisning snart paatrænge sig, at kun et sandt liberalt Ministerium kan løse den ganskelige irske Opgave. Den store Orangist-Loge i Ulster - Arnen for Protestanterne i Jrland – har til den 27de Aug. udskrevet en ny Forsamling i Enskillen.